Huutavan ääni kuuluu erämaassa: "Valmistakaa Herralle tie, -
tehkää polut hänelle tasaisiksi".
Kaikki laaksot korotettakoon, -
kaikki vuoret ja kukkulat alennettakoon.
Herran kunnia ilmestyy: kaikki liha saa sen nähdä.
Sillä Herran suu on puhunut." (Jes. 40:3-5)
PELASTUKSEN SOFAR 14
Jakov ja Elisheva Damkani
Rauhaa kaikille Herramme Jeesuksen, Messiaan nimessä.
Päivän jae on Jes. 41:10.
Älä pelkää, sillä minä olen sinun kanssasi. Älä arkana pälyile, -
sillä minä olen sinun Jumalasi. Minä vahvistan sinua, -
minä autan sinua, minä tuen sinua vanhurskauteni oikealla kädellä.
Tämä lupaus on annettu Israelin kansalle.
Jokainen Raamatun lupaus on annettu Israelille kansana.
Mutta mekin saamme omistaa nämä lupaukset ja levätä niissä.
Elä niissä joka elämän vaiheessa, -
Jumalan kunniaksi.
Omista jokainen lupaus henkilökohtaisesti.
Mutta jonain päivänä myös Israel kansana löytää nämä lupaukset, -
kun heissä teidän ansiostanne herää kateus näihin lupauksiin.
Kiitos teille siitä, että evankeliumi palaa takaisin -
israelilaisille, ja Israel löytää Jumalan suunnitelman.
Ja he sanovat: Baruch haba beshem Adonai. -
Siunattu olkoon Hän, joka tulee Herran nimessä. (Ps. 118:26)
Voit omistaa tämän jakeen kehotuksen: Älä pelkää.
Älä anna pelon hallita elämääsi. Monilla on erilaisia pelkoja.
He pelkäävät ihmisiä, olosuhteita, pomoa, jotkut jopa puolisoa -
tai lapsia. Ihmisillä on kaikenlaisia pelkoja.
Älä anna tilaa pelolle. Turvaudu ja luota Häneen.
Paavali sanoo: "Älkää mistään murehtiko, vaan kaikessa -
saattakaa pyyntönne rukouksella ja anomisella kiitoksen kanssa -
Jumalalle tiettäväksi. (Fil. 4:6)
Älkää rukoilko yleisluontoisesti -
vaan puhukaa rukouksessa pienimpiäkin asioita.
Ja etsikää Jumalan valtakuntaa ensin.
Oppikaa tuntemaan Jumala.
Jumala haluaa auttaa heitä, -
jotka lähtevät liikkeelle ja palvelemaan Häntä.
Eläkäämme Jumalaa palvellen Hänen kunniakseen.
Tänään vieraana ohjelmassa jatkaa rakas ystävä, Micky Yaron.
Hän on pastori Rishon Lezionin seurakunnasta.
Kerrotko kutsumuksestasi ja kuinka Jumala johdatti sinut pastoriksi?
Israeliin paluun jälkeen toimin Kfar Sabassa Maayan-seurakunnassa -
Tony Sperandeon kanssa.
Pitkän aikaa, 14 vuotta, autoin häntä seurakuntatyössä.
Aloitin apulaisena, sitten toimin vanhimmistossa ja apulaispastorina.
Sain paljon kokemusta Kfar Saban seurakunnasta.
Kerran Tiberiaksessa olin järven rannalla, kun kuulin -
selvästi lausutun nimen Rishon Lezion.
Luen Jes. 41:27 jakeen.
Hepreaksi siinä mainitaan Rishon Lezion (ensimmäinen Siionissa).
Minä ensimmäisenä sanon Siionille: "Katso, katso, siinä ne ovat!"
ja annan Jerusalemille ilosanomantuojan. (Jes. 41:27)
Hyvän uutisen on tultava Israeliin ja myös Rishon Lezioniin.
Jumala puhui myös kelvottomista paimenista (Hes. 34) -
jotka hylkäsivät ja torjuivat haavoitetut.
Jumala on hyvä paimen. Hän sanoi, että hän lähettää minut sinne.
"Siellä on monia haavoitettuja ja torjuttuja ihmisiä."
"Haluan sinun etsivän heidät. Valmistan heidät työhöni."
Kerroin tästä Tonylle ja vanhimmistolle pyytäen rukousta.
Sanoin, että kun koette ajan olevan oikea, voitte lähettää meidät.
Prosessi kesti vuoden.
Sen jälkeen meidät lähetettiin Rishon Lezioniin.
Rishon Lezion on hyvin merkittävä kaupunki.
Israelin lippu ja kansallishymni ovat peräisin sieltä.
Rishon Lezionin museossa kerrotaan tästä.
Aloitimme pienenä kotiryhmänä.
Nyt 4 vuotta myöhemmin seurakuntaan kuuluu n. 130 jäsentä.
Onko teillä omat tilat?
Meillä ei ole omia tiloja ja toivon teidän -
muistavan tätä asiaa rukouksissa.
Olemme toimineet vuokratiloissa, mutta nyt tilat ovat myynnissä.
Etsimme uusia tiloja, jossa voimme jatkaa toimintaa -
ja elää todeksi näkyämme.
Kokoonnutte nyt siis vuokratiloissa ja tarvitsette omat tilat?
Seurakuntien tarpeet ovat suuria.
Maassa on monia seurakuntia, jotka tarvitsevat tiloja.
On myös tahoja, jotka aiheuttavat kiusaa -
seurakunnille tiloja vuokraaville ihmisille.
Nämä evankeliumin viholliset aiheuttavat monenlaista harmia.
Kyse on muutamista radikaaleista ryhmistä.
Heidän ei pidä antaa pysäyttää työtänne.
On niitä jotka vastustavat, mutta kymmenet tuhannet -
haluavat kuulla evankeliumin.
Rukoilen puolestasi, että Jumala antaa uudet tilat seurakunnallesi.
Rukoilen, että Jumala vastaisi kaikkiin tarpeisiin.
Että jokaisella seurakunnalla olisi omat tilat ja he voisivat elää -
ilman pelkoa siitä, että radikaalit tulevat uhkaamaan vuokranantajia.
Isä, kiitos siitä mitä teet elämässämme -
ja Micky Yaronin elämässä ja hänen seurakunnassaan.
Kiitos että Kfar Saban seurakunta -
ja Tony Sperandeo lähettivät hänet työhön.
Vain sinä voit avata taivaan ja antaa heille tilat.
Jotkut voivat helposti lahjoittaa 100 000 dollariakin.
On myös ihmisiä, jotka voivat lahjoittaa 5 dollaria.
Rukoilemme siunaustasi seurakunnan ylle.
Rukoilemme kaikkien Israelin seurakuntien puolesta.
Anna tilat, jossa kokoontua.
Muualla maailmassa, Euroopassa ja Amerikassa, on kaikkialla kirkkoja.
Mutta suurin osa niistä ovat tyhjiä.
Isä, anna kirkkautesi ilmestyä tässä maassa.
Pyydämme jokaiselle seurakunnalle omia tiloja, -
jossa heitä eivät uhkaa evankeliumin viholliset.
Jeesuksen nimessä. Anna ihmisiä, jotka haluavat auttaa -
Israelin seurakuntia. Aamen.
Ehkä Jumala kosketti sydämiä rukouksen aikana.
Micky Yaronin seurakunnalle voitte lahjoittaa -
menemällä kotisivuillemme.
Lisää lahjoitukseen maininta Micky Yaron, Rishon Lezion.
Tulit siis Rishon Lezioniin ja istutit seurakunnan.
Rukoilimme mitä antaa seurakunnalle nimeksi. Kuulimme sanan "Tehilatja".
Se tarkoittaa Jumalan ylistystä.
Sanassa sanotaan, että Jumala asuu kansansa ylistyksessä.
Ylistys on tärkeää meille. Haluamme seurakunnan heijastavan -
Hänen kunniaansa ja kirkastavan vain Hänen nimeään.
Jumala antoi kolmiosaisen näyn.
Se on oikeastaan Jeesuksen näky. Matt. 28:18-20:
menkää ja tehkää kaikki kansat opetuslapsikseni.
Uskomme Jeesuksen sovituskuolemaan puolestamme, -
mutta myös opetuslapseus on tärkeää.
Voimme antaa elämämme "eläväksi uhriksi" tässä ajassa Jeesukselle.
Toteutamme opetuslapseutta neljällä tavalla Jumalan sanan mukaan.
1: Joh. 8:30-32 Opetuslapset ovat riippuvaisia Jumalan sanasta.
Opiskelemme Raamattua ja meillä on opetuslapseus-kurssi.
2: Joh. 15:8 Opetuslapset kantavat satoa.
Painotamme uskovan elämässä pyhittymistä, -
Jumalan kaltaiseksi muuttumista, -
jolloin hengen hedelmät alkavat näkyä.
Painotamme hegellistä kasvua uskovan elämässä.
3: Joh. 13:35 Opetuslasten kesken vallitsee keskinäinen rakkaus.
Ei ainoastaan rakastaa Jumalaa, vaan rakastaa myös ihmisiä.
Joskus se voi olla vaikeatakin.
Meillä on kerran kuukaudessa yhteysateria "Kabbalat Shabbat".
Haluamme oppia tuntemaan toisemme myös seurakunnan ulkopuolella.
4: Luuk. 14:27 Jos haluamme olla opetuslapsia, -
meidän on otettava oma ristimme.
Se tarkoittaa oman elämän "uhraamista".
Kannustamme toinen toisiamme pienissä asioissa -
jättämään kaiken taaksemme ja seuraamaan Jeesusta.
Nuorilla se voi tarkoittaa vaikkapa armeijassa Jeesuksesta puhumista.
Jatkamme hetken kuluttua.
Jeesuksen antaman rauhan kautta voimme saavuttaa todellisen rauhan.
Se on Jumalan antama rauha. Ei poliittinen rauha.
Ihmiset tajuavat, että vain Jeesus on tie, totuus ja elämä.
Vain hänen kauttaan voimme elää Jumalan yhteydessä.
Jeesus tuli juutalaisia ja koko maailmaa varten.
Haluamme välittää Hänen rakkauttaan.
Isän rakkaus on varauksetonta.
Uskon tämän seurakunnan olevan jotain, jonka Jumala on istuttanut.
Kutsumme teidät mukaan tukemaan työtämme ja rukoilemaan.
Kiitämme teitä Israelista. Shalom, rauhaa.
Jumala kutsui Micky Yaronin perustamaan seurakunnan -
Rishon Lezioniin.
Muistan Tony Sperandeon Beit Immanuel -seurakunnasta.
Jaffassa sijaitseva seurakunta oli silloin 1980-luvulla täynnä elämää.
Siinä oli uskovia eri puolilta maailmaa, parisensataa yhteensä.
USA:sta, Espanjasta, Hollannista ja muualta.
Suurin osa oli kuitenkin Israelissa syntyneitä.
Muistan, kun lähetimme Tony Sperandeon Beit Immanuelista -
perustamaan seurakunnan Kfar Sabaan.
Ja vuosia sen jälkeen Tony Sperandeo lähetti tämän rakkaan -
veljen Kfar Sabasta perustamaan seurakunnan Rishon Lezioniin.
Myöhemmin ehkä lähetät jonkun seurakunnastasi perustamaan -
seurakunnan jälleen uuteen kaupunkiin.
Kiitos rakkaudestanne ja uskollisuudesta tätä maata kohtaan.
Sen ansiosta juutalaiset ja ei-juutalaiset tulevat yhteen.
Ilman uskollisuuttanne emme olisi voineet edetä näin pitkälle -
Kristuksen kirkossa.
Puhuimme ristin ottamisesta ja Herran seuraamisesta.
Se tarkoittaa myös itsensä kieltämistä.
Näyn toiseen osaan kuuluivat sanat 'yhteys' ja 'erilaisuus'.
Jeesukselle yhteys oli erittäin tärkeää.
Joh. 17. luvussa se oli yksi viimeisimmistä asioista, -
joista Hän puhui opetuslapsille ennen ristinkuolemaa.
Hän sanoi: Olkaa yhtä niin kuin minä ja Isä olemme yhtä.
Jumala näytti näyssä muurin, jossa oli erilaisia kiviä.
Niiden oli vaikea liittyä yhteen.
Hän sanoi: "Tällainen on oleva seurakuntasi."
"Osia on vaikea yhdistää. Liima on rakkauteni Pyhän Hengen kautta."
Kuten Room. 5:5.
Jumala puhui raamatunpaikasta Ef. 2:13-19.
Jeesus rikkoi juutalaisia ja ei-juutalaisia erottavan muurin.
Seurakunnassa puhumme hepreaa ja haluamme kutsua israelilaisia.
Edustamme 15 kansallisuutta ja siellä puhutaan viittä eri kieltä.
Kotiryhmien kielet ovat amhara, suomi, espanja, venäjä ja heprea.
Käännämme tilaisuudet näille kielille.
Suurin osa heistä osaa myös hepreaa.
Ihmiset eri kulttuureista ja kirkkokunnista kokoontuvat yhteen.
Jumalan rakkaus yhdistää heidät.
Seurakunta on toiminut noin neljä vuotta.
Kotiryhmät toimivat siis viidellä eri kielellä.
Tilaisuudet ovat hepreaksi.
Tulkkaus on tarjolla heille, jotka eivät osaa hepreaa.
Kotiryhmät kokoontuvat kahdesti viikossa.
Lähdettekö seurakuntanne ulkopuolelle? - Kyllä.
Seurakunnan näyn kolmas osa liittyy raamatunpaikkaan Jes. 61:1-3.
Herran, Herran Henki on minun päälläni, -
sillä hän on voidellut minut julistamaan ilosanomaa nöyrille, -
lähettänyt minut sitomaan särjettyjä sydämiä, -
julistamaan vangituille vapautusta ...
julistamaan Herran otollista vuotta ...
Päätämme tähän. Saitte kuulla vähän hepreaa.
Jumalan Henki on ylläni. Sama Henki on myös sinun ylläsi.
Rishon Lezionissa on paljon venäjänkielisiä maahanmuuttajia.
Jotkut kutsuvat Rishon Lezionia "Russian Lezioniksi".
Moni heistä on iäkäs. He eivät opi kieltä eikä työllisty.
Heillä on traumoja ja haavoja sydämessä.
Haluamme toteuttaa em. jaejakson ajatusta tarjoamalla heille -
"ilon öljyä", ylistyksen hengen masennuksen sijaan.
Jotta he parantuvat fyysisesti ja hengellisesti.
Mutta aina se ei riitä.
Ongelmista johtuen heillä ei ole varoja.
Meillä on myös "Elämän vettä ilmaiseksi" -organisaatio.
Haluamme osoittaa Jeesuksen rakkautta antamalla.
Autamme kodittomia, yksinhuoltajia, holokaustista selviytyneitä.
Meillä on myös "Beit Margoa". Asun siellä itse.
Minä ja vaimoni rukoilimme vuosia, jotta saisimme paikan, -
mihin ihmiset voivat tulla levähtämään.
Jes. 40:31 löytyy näky: -
"ne, jotka Herraa odottavat, saavat uuden voiman, -
he kohottavat siipensä kuin kotkat.
He juoksevat eivätkä näänny, he vaeltavat eivätkä väsy."
Jumala antoi lepokodin meille ja tarjoamme maksutonta majoitusta.
Se sijaitsee meren tuntumassa.
Siinä on 4 kerrosta ja erittäin mukavat huoneet vieraille.
Seurakunnan työntekijät, uupuneet ja -
ulkomailta tulevat ovat erittäin tervetulleita.
Alakerrassa on rukoushuone. Yläkerrassa on kahvila nuorisolle.
Meillä on puutarha.
Täällä on hyvä uudistaa voimat -
ja jatkaa matkaa muutaman päivän kuluttua virkistyneenä.
Haluatko laajentaa kutsua kaikille katsojille?
Ihmisiä saattaa suorastaan tulvia. Saksalaiset tulevat ensimmäisenä.
Myös suomalaisia ja amerikkalaisia tulee.
He tulevat jo. Tulkaa, mutta älkää kaikki samaan aikaan.
Micky kutsuu kaikki kaikkialta Beit Margoaan.
Annan sähköpostin ja osoitteen. Olette erittäin tervetulleita.
Mikä on nykyään suurin haasteesi yksityiselämässä ja seurakunnassa?
Rishon Lezion on nykyään Israelin kolmanneksi suurin kaupunki.
Näen puistoissa monia kadoksissa ja kivussa eläviä ihmisiä.
He ovat kuin lampaat ilman paimenta. (Jes. 53:6)
Olen kokenut orpona ja haavoitetuksi tulleena -
Jumalan rakkauden ja armon.
Jumala voi käyttää meitä työkaluina näiden ihmisten keskuudessa -
Rishon Lezionissa ja myös alueella, Ramlessa, Lodissa, Ashdodissa ...
Haluamme osoittaa sen, minkä Jumala on ilmoittanut ja puhua Jeesuksesta -
ja Jumalan rakkaudesta israelilaisille.
Haluat kertoa ihmisille evankeliumin.
Pelastuksen sofar -ohjelman kautta -
kansakuntien vanhurskaat voivat kuulla ja -
saapua sankoin joukoin oppimaan, -
kuinka evankelioida juutalaisia tässä maassa.
Jotkut heistä voivat tulla seurakuntaasi.
Heidän kauttaan voimme evankelioida Israelia.
Asumme 5 minuutin matkan päässä meren rannasta.
Ennen kuin aloitin, näin näyn hengessäni, että ihmiset tulivat -
sankoin joukoin ja Jumala paransi heidät.
Israelissa se ei tarkoita niin kovin suuria lukuja, -
mutta uskon, että Jumala haluaa pelastaa monia ihmisiä.
Ja he tulevat.
Haluamme laajentaa kutsua vierailla Israelissa.
Moni on saattanut nähdä pyhät paikat, -
mutta ei ole tavannut israelilaisia.
Tulkaa Israeliin kohtaamaan ihmisiä.
Opastamme ja koulutamme siinä.
Rohkaisemme ja tuemme siinä.
Se voi siunata elämäsi ja voit auttaa siunaamaan Israelia, -
jotta Israel oppii tuntemaan Jeesuksen.
Jotta Israel tajuaa, ettei Jeesuksella ole -
mitään tekemistä inkvisition, ristiretkien tai -
kirkon historian kanssa.
Hän on myös Israelia varten.
Tarvitsemme sinua ja apuasi siinä työssä.
Kotisivuiltamme www.trumpetofsalvation.org -
löytyy tietoa, kuinka voi tulla mukaan tähän työhön.
Kirjani "Miksi minä?" on käännetty 14:lle kielelle.
Sen voi tilata kotisivuilta.
Lähetämme sen teille erittäin mielellämme.
Saatavilla on myös ensimmäistä kertaa israelilaisen tuottama -
elokuva Jeesuksesta.
"Little Miracle" -dvd sisältää yhdeksän opetusjaksoa ja -
neljä tuntia opetusta Jumalan uskollisuudesta ja -
Pelastuksen sofar -järjestön työstä Jumalan armosta.
Ottakaa yhteyttä ja tilatkaa myös uutiskirjeemme.
Se ilmestyy joka kolmas kuukausi.
Siinä kerrotaan Jumalan toiminnasta keskuudessamme.
Jumala siunatkoon ja varjelkoon teitä.
Nostakoon Hän teidät ylös ja antakoon kotkan siivet, -
kun etsitte Hänen valtakuntaansa ensin.
Kiitos Micky, kun olit mukana. Jumala siunatkoon sinua.
Ehkäpä joku katsojista -
voi olla seurakunnallesi todellinen siunaus ja -
auttaa seurakuntaasi saamaan oman kokoontumispaikan.
Shalom Tel Avivista, Israelista.
Haluatko olla mukana Jumalan lopunajan suunnitelmassa?
Haluatko olla mukana, kun Jumala koskettaa juutalaisia Israelissa?
Tervetuloa mukaan Trumpet of Salvation -kokemukseen.
Tule mukaan osallistumaan.
Opit kertomaan evankeliumia juutalaisessa kontekstissa.
Kutsumme sinut myös raamattukouluun.
Opit todistamaan juutalaisille.
Saat opetusta Raamatusta ja Israelin historiasta.
Opit nykyajan Israelista -
ja kuinka kohdata juutalaisia evankeliumin sanomalla.
Otat osaa myös "Juutalaisille ensin" -aktioon.
Voit soveltaa juuri oppimiasi asioita.
Saat osoittaa Jumalan rakkautta Hänen omaisuuskansalleen.
Olet mukana joukossa, joka jakaa saman näyn.
Solmit koko eliniän kestäviä ystävyyssuhteita.
Tutustut eri paikkoihin Israelissa.
Opit niiden raamatullisen historian ja merkityksen.
Voit olla 18 tai 80, tulitpa sitten viikoksi tai 3 kuukaudeksi.
Pelastuksen sofar takaa elämää muuttavan kokemuksen.
Tarjolla on lukuisia lomapaketteja Israeliin.
Mutta jos haluat tulla ja vaikuttaa asioihin, -
silloin Trumpet of Salvation on sinua varten.
Suomennos: Tanja Koivumäki